Sarajevska zima

Sarajevska zima je međunarodni umjetnički festival koji se tradicionalno održava u Sarajevu. Izvršni direktor je Ibrahim Spahić.

 Historija festivala 

Festival je prvi put održan od 21. decembra, 1984 do 6.4.1985. godine. Za trideset godina postojanja ovaj Festival je postao neodvojivi dio života grada i njegovih stanovnika.  U toku 1110 dana "Sarajevske zime" izvedeno je 3.028 različitih predstava i izložbi sa više od 3.145.000 posjetilaca i 33.830 učesnika iz 43 zemlje. 
Festival "Sarajevska zima" održava se bez prestanka tokom svih proteklih godina i postao je simbol slobode, stvaralaštva i upoznavanja sa različitim kulturama i civilizacijama svijeta.

Zajedno sa Međunarodnim centrom za mir, Festival "Sarajevska zima" je pokretač i organizator projekta "Sarajevo, kulturni centar Evrope" od 21. decembra, 1993 do 21. marta, 1994. godine (period između dva kulturna centra Evrope, Antwerpen ‘93 i Lisabon ‘94). Ovu ideju podržala je Skupština grada Sarajeva i 11 000 najpoznatijih ličnosti iz cijelog svijeta kao i najznačajnije institucije Evrope. Međunarodni centar za mir i Internacionalni festival Sarajevo "Sarajevska zima" obnavljaju ovu inicijativu. 
Obilježavanje dvadesete godišnjice postojanja Festivala Sarajevo "Sarajevska zima" bila je posvećena projektu Sarajevo, interkulturalni grad Savjeta Evrope. Međunarodni centar za mir i festival "Sarajevska zima" pripremaju projekat pod nazivom "Sarajevo - Svjetski centar kulture 2014".

Organizator Međunarodnog festivala Sarajevo "Sarajevska zima" je Međunarodni centar za mir. Međunarodni centar za mir je član International Societies for Performing Arts (ISPA), European Festival Association (EFA), i Udruženja Bijenala mladih umjetnika Evrope i Mediterana (BJCEM).

Međunarodni festival Sarajevo "Sarajevska zima" je dobitnik brojnih međunarodnih priznanja  i najznačajnije nagrade grada Sarajeva "Šestoaprilska nagrada Sarajeva".  http://sarajevskazima.ba/o-festivalu/ 

 Pokroviteljstvo 

Festival se održava pod pokroviteljstovom sljedećih organizacija:
generalnog sekretara Savjeta Evrope 
Evropska Unija
UNESCO-a 
Predsjedništva BiH 
Federacije BiH 
Vijeća ministara
Kantona Sarajevo 
Grada Sarajeva 
Općine Stari grad  http://sarajevskazima.ba/o-festivalu/ 

 Zanimljivosti 

 Vanjski linkovi 
 Oficijelni web-sajt
 https://web.archive.org/web/20150110214410/http://sarajevo2014.com/ba

 Reference 

Kategorija:Zimski festivali
Kategorija:Umjetnost u Sarajevu
Kategorija:Kultura Sarajeva
Kategorija:Dobitnici Šestoaprilske nagrade
Kategorija:Festivali u Bosni i Hercegovini
Kategorija:Sarajevske atrakcije